
VIEŠŲJŲ PIRKIMŲ TARNYBA
VERTINIMO IŠVADA

	Lietuvos kariuomenės Specialiųjų operacijų pajėgų vadovybei

[bookmark: _Hlk134107656][bookmark: _Hlk158629144][bookmark: _Hlk134107696]	Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:1], atliko Lietuvos kariuomenės Specialiųjų operacijų pajėgų vadovybės [1:  Suvestinė redakcija nuo 2026 m. liepos 1 d.] 

(toliau – Perkančioji organizacija) vykdyto viešojo pirkimo ir sutarties sisteminį vertinimą.

[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„Lengvųjų automobilių ir mikroautobusų nuoma“ (2026 m. balandžio 27 d. skelbtas Centrinėje viešųjų pirkimų informacinėje sistemoje (toliau – CVP IS), ID 7599107 (toliau – Pirkimas).
2026 m. balandžio 30 d. transporto nuomos sutartis Nr. 2026 PS-06 (toliau – Sutartis).

	Pirkimo vykdymo / sutarties sudarymo teisinis pagrindas
	Įstatymas (redakcija: 2025 m. spalio 1 d. – 2026 m. birželio 30 d.). Mažos vertės pirkimų tvarkos aprašas[footnoteRef:2] (redakcija nuo 2025-12-10) [2:  Aprašas patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97.] 



	Pirkimo rūšis pagal vertės ribas ir pirkimo būdas / pirkimo priemonės pavadinimas
	Supaprastintas mažos vertės pirkimas / skelbiama apklausa.

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	30 000,00 Eur su PVM
Sutarties vertė 28 581,99 Eur su PVM


	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Atidi“, juridinio asmens kodas 302824272 (toliau – Tiekėjas)

	Pirkimo / sutarties vertinimo apimtys / etapas

	Pirkimo sąlygų ir sutarties vykdymo teisėtumo vertinimas / po sutarties sudarymo[footnoteRef:3]. [3:  Sutartis įvykdyta ir pasibaigusi (PVM sąskaita faktūra Nr. 03228, apmokėta 28 581,99 Eur).] 


	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	–

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:



*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / Lietuvos Respublikos viešųjų pirkimų įstatymo 6 straipsnio 2 punkte ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 16 straipsnio 2 punkte nurodytas pirkimas / koncesija.

II dalis. Vertinimo apimtyje nustatyti pažeidimai

	1.
	Įstatymo 17 straipsnio 1 dalis[footnoteRef:4], 2 dalies 1 punktas[footnoteRef:5],  [4:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“]  [5:  Perkančioji organizacija turi siekti, kad prekėms, paslaugoms ar darbams įsigyti skirtos lėšos būtų naudojamos racionaliai.] 


	               Įvertinus Pirkimo sąlygas[footnoteRef:6] nustatyta, kad Perkančioji organizacija Pirkimo techninėje specifikacijoje transporto priemonėms (keleiviniam mikroautobusui, krovininiam mikroautobusui ir padidinto pravažumo visureigiui) nustatė reikalavimą, kad „mikroautobusai turi būti pagaminti ne anksčiau kaip 2016 m. ir ne vėliau kaip 2021 m., visureigis turi būti pagamintas ne anksčiau kaip 2011 m. ir ne vėliau kaip 2016 metais“. Tarnyba kreipėsi į Perkančiąją organizaciją[footnoteRef:7], prašydama pagrįsti nustatytų reikalavimų būtinumą. Perkančioji organizacija paaiškino, kad: „Pirkimo techninėje specifikacijoje nustatė tik minimalius reikalavimus, būtinus siekiant užtikrinti tinkamą transporto priemonių naudojimą pagal numatytą paskirtį. Pirkimo poreikis buvo formuojamas pagal iniciatoriaus pateiktą paraišką, kuri buvo parengta įvertinus pratybose dalyvaujančių padalinių funkcinius poreikius. Techninės specifikacijos reikalavimai buvo nustatyti vadovaujantis proporcingumo principu ir neviršijo objektyviai būtino poreikio“.  [6:  Pirkimo sąlygose nėra patvirtinimo žymos. Pirkimų organizavimo, kontrolės ir priežiūros tvarkos aprašo, patvirtinto Lietuvos kariuomenės specialiųjų operacijų pajėgų vado 2023-05-08 įsakymu Nr. V-54, 34 punktas nustato, kad pirkimų organizatorius rengia ir tvirtina pirkimo dokumentus, atlieka pirkimo procedūras, nustato laimėjusį pasiūlymą pateikusį tiekėją. ]  [7:  2026-06-22 Tarnybos raštas Nr. 4S-876.] 

                Atsižvelgiant į tai, kad Perkančioji organizacija nepateikė jokių paaiškinimų dėl pirmiau nurodytų reikalavimų, susijusių su transporto priemonių pagaminimo metais, tik pažymėjo, kad toks reikalavimas nustatytas pagal jos poreikius, Tarnybos vertinimu, Perkančioji organizacija neįrodė, kad reikalavimas dėl automobilio pagaminimo metų intervalo nurodymo yra būtinas ir proporcingas siekiamam pirkimo tikslui bei nepaaiškino, kokių funkcinių, techninių ar eksploatacinių savybių negalėtų užtikrinti naujesnių gamybos metų transporto priemonės. 
Pažymėtina, kad nustatytų reikalavimų ydingumą parodė situacija, kuomet galimas Pirkimo laimėtojas[footnoteRef:8], kurio teigimu, jis galėtų pasiūlyti naujesnes transporto priemones (be to, jo pasiūlymo kaina buvo mažesnė 2 592,00 Eur nei tiekėjo, pripažinto laimėjusiu Pirkimą), atsisakė sudaryti sutartį. Nors Perkančioji organizacija teisingai argumentavo, kad pirkimo sąlygų keitimas po susipažinimo su pasiūlymais jau negalimas, o tiekėjo, neatitinkančio nustatytų sąlygų, pasiūlymo pripažinimas būtų neteisėtas, tačiau tai niekaip nedidina minėtos Pirkimo sąlygos pagrįstumo, be to, Perkančioji organizacija, suprasdama susiklosčiusios situacijos padarinius, galėjo priimti ir kitus sprendimus, pavyzdžiui nutraukti Pirkimo procedūras ir vykdyti naują pirkimą.  [8:  Pranešimo ID 630330.] 

Perkančioji organizacija, nustačiusi reikalavimą, draudžiantį siūlyti naujesnes transporto priemones, nors jos tik pagerintų teikiamos paslaugos kokybę, patikimumą, saugumą ir komfortą bei neprieštarautų Perkančiosios organizacijos interesams, o priešingai – leistų efektyviau ir mažesnėmis sąnaudomis pasiekti pirkimo tikslą, pažeidė Įstatymo 17 straipsnio 1 dalyje įtvirtintus proporcingumo, skaidrumo ir nediskriminavimo principus bei neužtikrino racionalaus lėšų panaudojimo tikslo.

	2.
	Įstatymo 17 straipsnio 1 dalis[footnoteRef:9] [9:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų.“] 


	Analizuojant pateiktus dokumentus, susijusius su tiekėjų pasiūlymų atitikties nustatytiems reikalavimams įvertinimu, taip pat tinkamu Sutarties vykdymu, nustatyta, kad Pirkimo sąlygose nebuvo aptarta tiekėjų pasiūlymų atitikties Pirkimo techninės specifikacijos reikalavimams vertinimo tvarka. Pirkimo metu buvo apsiribota tiekėjo pasiūlyme nurodyta informacija – tik tiekėjo patvirtinimu[footnoteRef:10]. Tokiu būdu Pirkimo sąlygose nebuvo reikalavimo tiekėjui kartu su pasiūlymu pateikti dokumentus, objektyviai įrodančius, kad jo pasiūlymas atitinka keliamus reikalavimus ir Perkančioji organizacija, pasiūlymų vertinimo metu, tokio vertinimo neatliko.  [10:  „Siūlomos paslaugos atitinka keliamus reikalavimus yra kokybiškos ir šiuo pasiūlymu pažymime, kad sutinkame su visomis pirkimo ir sutarties projekto bendrosiomis sąlygomis“.] 

Paprašius pateikti dokumentus, patvirtinančius tinkamą sutartinių įsipareigojimų įvykdymą, taip pat dokumentus, įrodančius, kad Tiekėjo Sutarties vykdymo metu nuomotos transporto priemonės atitiko Pirkimo techninėje specifikacijoje nustatytus reikalavimus, Perkančioji organizacija nurodė, kad ji „neturi tai patvirtinančių dokumentų, jų nekaupė, o transporto priemonių atitiktis techninės specifikacijos reikalavimams buvo vertinama jų perdavimo naudoti metu, vizualiai ir į tiekėjo pateiktą informaciją“.
Tarnyba, įvertinusi Perkančiosios organizacijos veiksmus ir pateiktus paaiškinimus, kuriais grindžiama Sutarties tinkamo vykdymo priežiūra (pasiūlymo atitiktis Pirkimo techninės specifikacijos reikalavimams), sprendžia, kad tokie veiksmai nėra pakankami ir neįrodo, jog Tiekėjas pasiūlė ir Sutartį vykdė su Pirkimo techninės specifikacijos parametrus atitinkančiomis transporto priemonėmis. Perkančiosios organizacijos teiginiai dėl tinkamo Sutarties sąlygų išpildymo nėra pagrįsti objektyviais duomenimis.
Perkančioji organizacija nurodė, kad Sutarties vykdymo metu tarp šalių nekilo jokių ginčų ir Sutartis buvo vykdoma sklandžiai ir tinkamai. Kita vertus, aplinkybė, kad nors Perkančioji organizacija nereikalavo Tiekėjo pateikti transporto priemonių dokumentų, tinkamai neįformino ir jų neišsaugojo, tuo pažeisdama skaidrumo principą, neleidžia daryti besąlygiškos išvados, kad Sutartis buvo vykdoma netinkamai. 
Tarnyba atkreipia Perkančiosios organizacijos dėmesį, jog kasacinio teismo yra pripažinta, kad tokiu atveju, kai įsitikinti, ar dalyvio pasiūlymas iš tiesų atitinka pirkimo dokumentuose įtvirtintus reikalavimus, įmanoma tik remiantis pačiu pasiūlymu, kuriame atitiktis perkančiosios organizacijos reikalavimams formaliai deklaruota paties tiekėjo, tokio dokumento vertinimas įrodančiu, t. y., patvirtinančiu atitiktį techninės specifikacijos sąlygoms, prieštarauja Įstatyme nurodytiems pirkimų principams[footnoteRef:11]. Kasacinio teismo praktikoje taip pat nurodyta, kad perkančioji organizacija turi tikrinti, ar dokumentai pateikti, ar jie patvirtina pasiūlymo atitiktį techninės specifikacijos reikalavimams. Tiekėjui pasiūlyme ar atitinkamos formos pažymoje deklaravus pasiūlymo atitiktį techninės specifikacijos reikalavimui, perkančioji organizacija turi teisę papildomai aiškintis pateiktos deklaruojamos informacijos tikrumą[footnoteRef:12]. [11:  LAT 2011 m. lapkričio 24 d. nutartis civilinėje byloje Nr. 3K-3-458/2011.]  [12:  LAT 2022 m. kovo 21 d. nutartis civilinėje byloje Nr. e3K-3-28-381/2022.] 

Tarnyba konstatuoja, kad Perkančioji organizacija, nustačiusi Pirkimo techninėje specifikacijoje transporto priemonėms ir su transporto priemonių nuomos paslaugų teikimu susijusius reikalavimus, tačiau nenurodžiusi privalomų teikėjui pateikti dokumentų, kurie leistų įsitikinti pasiūlymo atitiktimi, neturėjo objektyvaus ir pakankamo pagrindo pripažinti Tiekėjo pasiūlymo atitinkančiu Pirkimo dokumentų reikalavimus, tuo neužtikrino skaidrumo principo bei pažeidė Įstatymo 17 straipsnio 1 dalį.



[bookmark: _Hlk158105518]III dalis. Kiti nustatyti pažeidimai

	1.
	Mažos vertės pirkimų tvarkos aprašo 24.3.7 papunktis[footnoteRef:13] [13:  Paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jų paskelbimas CVP IS priemonėmis laikomas pakankamu. Paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia per nurodytą terminą, pasiūlymų pateikimo terminas nukeliamas ne trumpesniam laikui nei tas, kiek vėluojama pateikti paaiškinimus ar patikslinimus. Nukėlus pasiūlymų pateikimo terminą skelbimas dėl pakeitimų ar papildomos informacijos nepildomas.] 


	Vykdydama Pirkimą, Perkančioji organizacija gavo tiekėjų paklausimų dėl reikalavimų, susijusių su transporto priemonių pagaminimo metais, jų tikslingumo[footnoteRef:14] (susirašinėjimas CVP IS).  [14:  „Kodėl negalima siūlyti naujesnių automobilių“, „pirkimo sąlygose nurodytas transporto priemonių amžiaus reikalavimas turėtų būti suprantamas kaip minimalus kokybinis reikalavimas, t. y. tiekėjas turi teisę siūlyti ne senesnes, įskaitant ir naujesnes, transporto priemones. Naujesni automobiliai ne pablogintų, o priešingai – pagerintų teikiamos paslaugos kokybę, patikimumą, saugumą ir komfortą, todėl naujesnių transporto priemonių siūlymas turėtų būti laikomas atitinkančiu pirkimo sąlygų tikslą bei neprieštaraujančiu perkančiosios organizacijos interesams“, „kokiais motyvais vadovaujantis yra nustatytas minimalus transporto priemonės amžius?“.] 

Atsakydama, Perkančioji organizacija nurodė, kad „Automobilių reikalavimai yra nustatyti atsižvelgiant į perkančiosios organizacijos poreikius“ (pranešimo ID 627468), „Pirkimo dokumentuose nustatytas transporto priemonių pagaminimo laikotarpis (2016–2021 m. ir 2011-2016), todėl pasiūlymai su naujesnėmis transporto priemonėmis nebūtų laikomi atitinkančiais techninės specifikacijos reikalavimus. Šiuo metu pirkimo sąlygų keisti neplanuojama. Jei bus priimtas sprendimas jas koreguoti, informaciją paskelbsime nustatyta tvarka“ (pranešimo ID 627989), „Perkančioji organizacija, vadovaudamasi VPĮ 17 straipsnyje įtvirtintais proporcingumo, nediskriminavimo ir racionalaus lėšų panaudojimo principais, turi teisę savarankiškai nustatyti pirkimo objektui keliamus techninius reikalavimus. Minimalus transporto priemonės pagaminimo metų reikalavimas nustatytas atsižvelgiant į perkančiosios organizacijos veiklos specifiką ir poreikį užtikrinti tinkamą paslaugos kokybę viso nuomos laikotarpio metu. VPĮ nenumato pareigos perkančiajai organizacijai tiekėjams teikti išsamių vidinių motyvų ar paaiškinimų, kaip buvo formuojamas poreikis, jei nustatyti techniniai reikalavimai yra objektyviai susiję su pirkimo objektu ir taikomi visiems tiekėjams vienodai. Šis reikalavimas nėra diskriminacinis, nes jis nėra susijęs su tiekėjų savybėmis, o taikomas visiems rinkos dalyviams vienodai ir sudaro pakankamas konkurencines sąlygas“ (pranešimo ID 629443). 
Nors Perkančioji organizacija atsakymus pateikė visiems prie Pirkimo prisijungusiems tiekėjams, tačiau nepaskelbusi pateiktų tiekėjams paaiškinimų CVP IS prie Pirkimo informacijos, pažeidė Mažos vertės pirkimų tvarkos aprašo 24.3.7 papunkčio reikalavimus, kurie nustato, kad paaiškinimai ar patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams.




IV dalis. Sprendimas

	             Tarnyba, įvertinusi Perkančiosios organizacijos pateiktus, CVPIS esančius dokumentus, Pirkimo sąlygose nustatytų reikalavimų teisėtumą, rašte[footnoteRef:15] pateiktus paaiškinimus dėl tiekėjų pasiūlymų vertinimo ir priimtų sprendimų, susijusių su laimėtojo nustatymu ir sprendimo sudaryti su laimėtoju sutartį, Sutarties vykdymo priežiūrą, sprendžia, kad Perkančioji organizacija pažeidė Įstatymo 17 straipsnio 1 dalyje įtvirtintus skaidrumo, proporcingumo ir nediskriminavimo principus[footnoteRef:16], neužtikrino racionalaus lėšų panaudojimo (Įstatymo 17 straipsnio 2 dalies 1 punktas[footnoteRef:17]). [15:  2026 m. liepos 9 d. Perkančiosios organizacijos raštas Nr. S-227, 2026-07-21 ir 2026-07-22 el. paštu pateikta informacija ir dokumentai.]  [16:  Perkančioji organizacija, užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo ir skaidrumo principų.]  [17:  Perkančioji organizacija turi siekti, kad prekėms, paslaugoms ar darbams įsigyti skirtos lėšos būtų naudojamos racionaliai.] 

Atsižvelgdama į tai, kad Pirkimas pasibaigęs, Sutartis sudaryta ir pasibaigusi, Tarnyba apsiriboja šioje išvadoje nurodytų pažeidimų konstatavimu. 



Pastabos

	1. Perkančioji organizacija Pirkimo techninėje specifikacijoje nurodė, kad „Transporto priemonė turi atitikti J34 klasę pagal rinkos klasifikaciją: 
(http://www.autotyrimai.lt/klasifikacija/#klase_de1); 
(http://www.autotyrimai.lt/klasifikacija/#klase_de1): K3b;
(http://www.autotyrimai.lt/klasifikacija/#klase): I2a1“.
Atkreiptinas dėmesys, kad Tarnyba yra parengusi Lengvųjų automobilių pirkimo gaires[footnoteRef:18], todėl siūlytina jomis vadovautis, vykdant automobilių, jų nuomos ir pan. pirkimus. Lengvųjų automobilių pirkimo gairės nustato, kad: „Apibūdinant pirkimo objektą, techninėje specifikacijoje negali būti nurodytas konkretus modelis ar tiekimo šaltinis, konkretus procesas, technologija, būdingi konkretaus tiekėjo tiekiamoms prekėms, ar prekių ženklas, patentas, tipai, konkreti kilmė ar gamyba, dėl kurių tam tikriems subjektams ar tam tikriems produktams būtų sudarytos palankesnės sąlygos arba jie būtų atmesti. Toks nurodymas yra leistinas išimties tvarka, kai pirkimo objekto yra neįmanoma tiksliai ir suprantamai apibūdinti pagal Viešųjų pirkimų įstatymo 37 straipsnio 4–7 dalyse ar Pirkimų įstatymo 50 straipsnio 4–7 dalyse nustatytus reikalavimus. Šiuo atveju nurodymas pateikiamas įrašant žodžius „arba lygiavertis“. Pirkimo vykdytojas, rengdamas techninę specifikaciją, turi vadovautis oficialiu teisės aktu – Lietuvos transporto saugos administracijos direktoriaus 2008 m. gruodžio 2 d. įsakymu Nr. 2B-479 „Dėl Motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“, o ne privačių bendrovių (www.autotyrimai.lt., www.autobild.lt ir pan.) parengtais ir viešai skelbiamais klasifikatoriais“. [18:  https://vpt.lrv.lt/uploads/vpt/documents/files/mp/automobiliu_rekomendacijos.pdf
] 

2. Atkreiptinas dėmesys, kad Lietuvos kariuomenės Specialiųjų operacijų pajėgų vadovybės teisinis statusas – biudžetinės įstaigos filialas. Tai reiškia, kad šis subjektas nėra savarankiška perkančioji organizacija pagal Įstatymo 2 straipsnio 25 dalyje įtvirtintus kriterijus, savarankiškai viešuosius pirkimus galėtų vykdyti, tik jeigu atitinka Įstatymo 5 straipsnio 2 dalyje nustatytus reikalavimus.




	Direktoriaus pavaduotoja, laikinai atliekanti direktoriaus funkcijas 
	Viktorija Namavičienė 

